## El secretari autonòmic d'Educació, Daniel McEvoy, reivindica la funció supervisora dels inspectors educatius

*** Els inspectors d'educació revisaran i decidiran sobre les pràctiques dels opositors en els centres de la Comunitat Valenciana
* El Govern del Botànic va eliminar la funció de supervisió, i això incomplia el seu decret, el 80/2017, que regula l'actuació, el funcionament i l'organització de la Inspecció d'Educació**

El secretari autonòmic d'Educació, Daniel McEvoy, ha reivindicat la funció de supervisió dels inspectors educatius, “una de les funcions més importants que este col·lectiu realitza en els centres escolars de la Comunitat Valenciana”.

McEvoy ha recordat que el Govern del Botànic va eliminar esta funció supervisora dels inspectors, i això incomplia el seu decret, el 80/2017, que regula “l'actuació, el funcionament i l'organització de la Inspecció d'Educació de la Comunitat Valenciana”.

Esta norma, aprovada durant el Govern del Botànic, indica quines són les competències de la Inspecció d'Educació, entre les quals es troben “supervisar la pràctica docent, la funció directiva i col·laborar en la millora contínua”, així com “participar en l'avaluació de la pràctica docent i la funció directiva mitjançant procediments públics i objectius, reglamentàriament predeterminats”.

La Conselleria d'Educació, Universitats i Ocupació vol tornar a dotar els inspectors de la importància que tenen, per això a partir d'ara els inspectors d'educació revisaran i decidiran sobre les pràctiques dels opositors en els centres.

“La comunitat educativa, al contrari del que opina l'STEPV i feia el Botànic, ens ha transmés que està molt d'acord que es realitze esta labor de supervisió per part de la Inspecció, una funció que mai hauria d'haver desaparegut”, hi ha afegit el secretari autonòmic d'Educació.

Fecha: 29/09/2023